आपको बता दें कि इस फिल्म को बिपाशा के साथ राज़ जैसी सुपरहिट फिल्म दे चुके डायरेक्टर विक्रम भट्ट ने लिखा है. फिल्म के डायरेक्टर भूषण पटेल हैं, जिन्होंने बिपाशा की पिछली फिल्म अलोन को डायरेक्ट किया था. अलोन में भी बिपाशा और करण एक साथ बड़े परदे पर नजर आये थे. इसी फिल्म के बाद दोनों ने शादी कर ली थी. इस फिल्म को लेकर आ रही खबरों की मानें तो आदत में रोमांस और रिश्तों पर कहानी के साथ ही सस्पेंस भी देखने को मिलेगा. बता दें कि इस फिल्म से पहले ही करण सिंह ग्रोवर, कुणाल कपूर और रवि दुबे के साथ फिल्म 3देव में नजर आएंगे. इसके साथ ही वह नील नितिन मुकेश के साथ फिल्म फिरकी में भी दिखेंगे.(आरएनएस)